stanford-oval/wikipedia huggingface dataset:
สถาบันนิติวิทยาศาสตร์
แนวคิดของการจัดตั้ง

งานด้านนิติวิทยาศาสตร์มีความสำคัญอย่างยิ่งในกระบวนการยุติธรรมที่ต้องมีการนำตัวผู้กระทำผิดมาลงโทษ หากมีระบบการตรวจเก็บหลักฐานทางนิติวิทยาศาสตร์ที่มีคุณภาพน่าเชื่อถือ จะทำให้กระบวนการยุติธรรมมีประสิทธิภาพ ผู้กระทำผิดก็จะถูกลงโทษตามกฎหมาย สังคมจะมีความสงบเรียบร้อยขึ้น เนื่องจากปัจจุบันคดีอาชญากรรมต่าง ๆ ทวีความรุนแรงขึ้น การรับฟังพยานบุคคลไม่อาจทำให้นำคนผิดมาลงโทษได้เต็มที่ หลักฐานทางวิทยาศาสตร์จะมีหลักการและมีความถูกต้องน่าเชื่อถือมากกว่าพยานบุคคล
แต่ที่ผ่านมา งานบริการด้านนิติวิทยาศาสตร์ยังไม่สามารถให้บริการได้อย่างทั่วถึง โดยเฉพาะกลุ่มคนด้อยโอกาส งานบางงานในกรุงเทพมหานคร ประชาชนยังได้รับการบริการไม่ทั่วถึงทุกคดี และไม่สามารถให้บริการได้อย่างรวดเร็วและมีประสิทธิภาพเท่าที่ควร ประกอบกับงานบริการด้านนิติวิทยาศาสตร์กระจัดกระจายอยู่ในหลายหน่วยงานเช่นสำนักงานตำรวจแห่งชาติ ทบวงมหาวิทยาลัย กระทรวงสาธารณสุข สำนักนายกรัฐมนตรี และกระทรวงกลาโหม เป็นต้น โดยเฉพาะในอดีตที่ผ่านมายังไม่มีหน่วยงานใดทำหน้าที่ประสานงานโดยตรงและกำหนดมาตรฐานกลางที่จะทำให้เกิดความน่าเชื่อถือของงานด้านนิติวิทยาศาสตร์
ดังนั้น การจัดตั้งสถาบันนิติวิทยาศาสตร์จึงช่วยให้งานนิติวิทยาศาสตร์ของไทยมีประสิทธิภาพเข้าสู่ความเป็นมาตรฐานสากลมากยิ่งขึ้น และเป็นประโยชน์ต่อประชาชนโดยรวม
หลักการดำเนินงานของสถาบันนิติวิทยาศาสตร์

ระบบการตรวจทางนิติวิทยาศาสตร์เป็นระบบที่ต้องใช้บุคลากรที่มีความรู้ ความสามารถ เฉพาะทาง โดยเฉพาะเป็นองค์ความรู้ทางด้านวิทยาศาสตร์ สถาบันหลักที่ทำงานด้านนี้จึงควรเป็นสถาบันที่มีความเป็นอิสระ เพื่อให้มีความเป็นกลาง มีความโปร่งใส มีการตรวจสอบได้ ซึ่งสอดคล้องกับการปฏิรูประบบราชการ
การตรวจทางด้านนิติวิทยาศาสตร์ควรมีหน่วยงานกลางเป็นหน่วยประสานเรื่องการดำเนินการ รวมทั้งงบประมาณให้กับหน่วยงานด้านต่าง ๆ เพื่อให้ประชาชนหรือผู้เสียหายสามารถเข้าถึงการบริการ อีกทั้งจะเป็นแรงจูงใจสำหรับการปฏิบัติงาน เนื่องจากบุคลากรทางด้านนี้จะได้รับการสนับสนุนโดยตรงจากภาครัฐผ่านทางกระทรวงยุติธรรม ซึ่งมีความรู้ความเข้าใจในการปฏิบัติงานได้ดี
ควรมีการกำหนดมาตรฐานกลางของการดำเนินงานการตรวจทางนิติวิทยาศาสตร์ทุกสาขา และมีการควบคุมดูแลให้มีการดำเนินงานตามมาตรฐานโดยการขึ้นทะเบียนสถานประกอบการและบุคลากรที่ปฏบัติงานด้านนี้ ทั้งนี้ประชาชนจะเชื่อมั่นศรัทธาในงานด้านนิติวิทยาศาสตร์ และจะทำให้กระบวนการยุติธรรมเข้าสู่มาตรฐานสากลได้มากยิ่งขึ้น
การกำหนดนโยบาย การกำหนดเกณฑ์มาตรฐานกลาง การตรวจสอบ รวมถึงด้านจริยธรรม ของผู้ปฏิบัติงาน ควรให้มีคณะกรรมการระดับชาติ ซึ่งประกอบไปด้วยตัวแทนจากส่วนต่าง ๆ ของกระบวนการยุติธรรมเป็นผู้ สนับสนุนแต่งตั้งแต่ในระยะเวลา 3 ถึง 5 ปี ควรผลักดันให้เป็นคณะกรรมการอิสระเพื่อให้มีประสิทธิภาพสูง
กำหนดให้สถาบันใหม่นี้ ประชาชนสามารถเข้าถึงได้ง่าย อีกทั้งเป็นที่พึ่งเวลาประชาชนมีปัญหาข้อร้องเรียน ซึ่งในปัจจุบันไม่มีหน่วยงานกลางใดยอมดำเนินการให้
โครงสร้างการบริการ การบริหารจัดการที่มีประสิทธิภาพ มีความถูกต้อง รวดเร็ว และมีความโปร่งใส
มีการปลูกฝังจริยธรรมในการปฏิบัติงาน
ภารกิจหลัก

พัฒนาระบบการตรวจทางนิติวิทยาศาสตร์ให้มีมาตรฐาน
สถาบันจะทำหน้าที่ขึ้นทะเบียนบุคลากรที่ทำงานด้านนี้ในระดับต่างๆ จากทุกหน่วยงาน ที่ให้การบริการงานนิติวิทยาศาสตร์และดำเนินการให้มีการจ่ายค่าตอบแทนแก่บุคลาการ โดยคณะกรรมการจะทำหน้าที่กำหนดมาตรฐานกลางในการตรวจพิสูจน์หลักฐานต่างๆ ซึ่ง ประชาชนสามารถเข้าสู่กระบวนการยุติธรรมได้ดีขึ้น
ประสานงานระหว่างหน่วยงานต่าง ๆ ที่ทำหน้าที่ ให้การบริการทางนิติวิทยาศาสตร์เพื่อให้มีการบริการอย่างทั่วถึง
สถาบันนิติวิทยาศาสตร์จะทำหน้าที่ เพื่อประสานงานระหว่างหน่วยงานต่าง ๆ ที่ให้บริการงานด้านนิติวิทยาศาสตร์ ในการจัดสรรอัตรากำลัง เครื่องมือ และงบประมาณในการดำเนินการเพื่อให้งานด้านการตรวจพิสูจน์ ได้รับการพัฒนาและสนับสนุน อันเป็นประโยชน์ต่อประชาชนและผู้เสียหายในคดีต่างๆ
การให้บริการตามกฎกระทรวง
ส่วนของนิติเวชบริการของสถาบันนิติวิทยาศาสตร์ ได้เริ่มให้บริการตั้งแต่วันที่ 1 ธันวาคม 2545 โดยเริ่มทำการชันสูตรในพื้นที่ 4 จังหวัด คือ นนทบุรี ปทุมธานี พระนครศรีอยุธยา และนครนายก ในการชันสูตรศพทางสถาบันนิติวิทยาศาสตร์ได้ใช้สถานที่ห้องตรวจศพของโรงพยาบาลธรรมศาสตร์เฉลิมพระเกียรติเป็นการชั่วคราว ส่วนห้องปฏิบัติการอื่น ๆ อยู่ที่ตึกอาคารสุขประพฤติ ถนนเลียบคลองประปา ประชาชื่น กทม.
นอกจากนี้ยังมีภารกิจรับเรื่องราวร้องทุกข์ ในการตรวจทางนิติวิทยาศาสตร์ทุก ๆ สาขาซึ่งขณะนี้ทางสถาบันเปิดให้การบริการตรวจพิสูจน์เอกสารและการปลอมแปลง เช่น การตรวจพิสูจน์ลายมือเขียน ลายมือชื่อ ลายพิมพ์นิ้วมือในเอกสารต่างๆ ให้กับศาลทั่วประเทศ หน่วยงานในสังกัดของกระทรวงยุติธรรม และหน่วยงานที่ขึ้นตรงต่อ รัฐมนตรีกระทรวงยุติธรรม รัฐวิสาหกิจหรือเอกชนที่ร้องขอ เพื่อเป็นทางเลือกให้ประชาชน อันจะทำให้เกิด ความโปร่งใสและมีการตรวจสอบได้
ภารกิจอื่น

นอกเหนือจากภารกิจดังกล่าวมาข้างต้น ทางสถาบันนิติวิทยาศาสตร์ยังมีหน้าที่ร่วมสนับสนุนและพัฒนาหลักสูตรทางด้านนิติวิทยาศาสตร์ ซึ่งขณะนี้ได้เริ่มประสานให้คณะวิทยาศาสตร์ มหาวิทยาลัยมหิดล เปิดหลักสูตรนิติวิทยาศาสตร์ ในระดับปริญญาโท ร่วมกับมหาวิทยาลัยสแตรธไคลด์ของสก็อตแลนด์ ซึ่งเป็นหลักสูตรชั้นนำของโลก ผลิตบุคลากรที่มีคุณภาพมานานแล้ว ขณะเดียวกันมหาวิทยาลัยอีกหลายแห่งก็กำลังเริ่มพัฒนาหลักสูตรทางด้านนี้ เช่น คณะวิทยาศาสตร์ มหาวิทยาลัยสงขลานครินทร์ และมหาวิทยาลัยนเรศวร จังหวัดพิษณุโลก
หน่วยงานในสังกัด

แบ่งส่วนราชการออกเป็น 1 สำนัก 4 กอง คือ
สำนักงานเลขานุการกรม
กองตรวจพิสูจน์ทางวิทยาศาสตร์
กองมาตรฐานนิติวิทยาศาสตร์
กองนิติวิทยาศาสตร์บริการ
กองพัฒนาระบบการติดตามคนหายและการพิสูจน์ศพนิรนาม
ดูเพิ่ม

กระทรวงยุติธรรม (ประเทศไทย)
แหล่งข้อมูลอื่น > หนังสือและบทความ

Lim, Samson. Siam’s New Detectives: Visualizing Crime and Conspiracy in Modern Thailand. Honolulu, HI: University of Hawai’i Press, 2016.
Pearson, Quentin (Trais). “‘DNA Evidence Cannot Lie’: Forensic Science, Truth Regimes, and Civic Epistemology in Thai History.” in Ian Burney and Christopher Halim (eds.), Global Forensic Cultures: Making Fact and Justice in the Modern Era. pp. 235-254. Baltimore, MD: Johns Hopkins University Press, 2019.
Pearson, Trais. Sovereign Necropolis: The Politics of Death in Semi-Colonial Siam. Ithaca, NY and London: Cornell University Press, 2020.
แหล่งข้อมูลอื่น > เว็บไซต์

สถาบันนิติวิทยาศาสตร์ กระทรวงยุติธรรม เก็บถาวร 2004-06-12 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงยุติธรรมของไทย |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมบังคับคดี • กรมคุมประพฤติ • กรมราชทัณฑ์ • กรมสอบสวนคดีพิเศษ • กรมคุ้มครองสิทธิและเสรีภาพ • กรมพินิจและคุ้มครองเด็กและเยาวชน • สำนักงานกิจการยุติธรรม • สถาบันนิติวิทยาศาสตร์ |  |
| องค์การมหาชน | สถาบันเพื่อการยุติธรรมแห่งประเทศไทย (องค์การมหาชน) • สถาบันอนุญาโตตุลาการ |  |
| หน่วยงานในกำกับ ของรัฐมนตรี | สำนักงานคณะกรรมการป้องกันและปราบปรามยาเสพติด |  |
หมวดหมู่
ศรายุทธ สุปัญโญ

| ศรายุทธ สุปัญโญ |
| --- | --- |
ชื่อเกิด: ศรายุทธ สุปัญโญ
รู้จักในชื่อ: อ็อด
เกิด: 13 กันยายน พ.ศ. 2493 (74 ปี)
ที่เกิด:  อำเภอปากน้ำโพ จังหวัดนครสวรรค์
แนวเพลง: ฟังก์, แจ๊ส, ฟิวชั่นแจ๊ส, ป็อปร็อก
เครื่องดนตรี: เปียโน, ออร์แกน, คีย์บอร์ด
ช่วงปี: พ.ศ. 2519-ปัจจุบัน
ค่ายเพลง: นิธิทัศน์ โปรโมชั่น แกรมมี่ เอ็นเตอร์เทนเมนต์ อีเอ็มไอ โซนี่ มิวสิค

สมาชิก: แกรนด์เอ็กซ์ อินฟินิตี้
อดีตสมาชิก: เดอะ โปรเฟสชันนัลส์ ดิ โอเรียนทัล ฟังค์​ 
ศรายุทธ สุปัญโญ (ชื่อเล่น: อ๊อด, เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดิ โอเรียนทัล ฟังค์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้
ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด, คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย
ผลงาน > ฉันทนา กิติยพันธ์ และ วงเดอะโปรเฟสชันนัลส์

The First Time Ever I Saw Your Face
ผลงาน > โอเรียนเต็ลฟังก์

Oriental Funk Disco Vol.1
Oriental Funk Disco Vol.2
ลอยกระทงดิสโก้
ดาวใจดิสโก้
ผลงาน > แกรนด์เอ็กซ์

พรหมลิขิต
Valentine Laser Concert
เพชร
บริสุทธิ์
ดวงเดือน
แค่หลับตา (ซิงเกิล)
ผลงาน > อินฟินิตี้

The Candlelight Blues
Majestic Rain
นาวแอนด์เด็น​
Night & Day
Nightwings
ทูเก็ทเทอร์
โฟร์คัลเลอร์ส
The Miracle
Andaman Days
Ten
ผลงาน > อัลบั้มเดี่ยว

The Wizard of Noise (1987) / สังกัดอีเอ็มไอ (ประเทศไทย)
Jazzy Miracle
ผลงาน > อีพี

T-Jazz
คลองหลวงแพ่ง

คลองหลวงแพ่งช่วงตัดกับคลองประเวศบุรีรมย์
คลองหลวงแพ่ง เป็นคลองชลประทานที่เชื่อมต่อระหว่างคลองประเวศบุรีรมย์กับคลองนครเนื่องเขต ขุดขึ้นในสมัยพระบาทสมเด็จพระจุลจอมเกล้าเจ้าอยู่หัว ในปัจจุบันคลองหลวงแพ่งเป็นเส้นแบ่งเขตการปกครองระหว่างเขตหนองจอกและเขตลาดกระบัง กรุงเทพมหานคร กับอำเภอบางน้ำเปรี้ยวและอำเภอเมืองฉะเชิงเทรา จังหวัดฉะเชิงเทรา
ประวัติ

คลองหลวงแพ่งขุดตั้งแต่คลองประเวศบุรีรมย์ฝั่งเหนือขึ้นไปถึงคลองนครเนื่องเขตเป็นระยะทาง 383 เส้น 15 วา (15.35 กิโลเมตร) กว้าง 4 วา ลึก 3 ศอก ยืนขึ้นไปจากคันคลองฝั่งละ 26 เส้น เริ่มขุดระหว่างเดือนธันวาคม พ.ศ. 2431 ถึงเดือนมกราคม พ.ศ. 2433 โดยหลวงแพ่งซึ่งเป็นกรมการเมืองนครเขื่อนขันธ์ขอพระราชทานพระบรมราชานุญาตขุดคลองที่ตำบลทุ่งกาหลง ฝั่งเหนือ แขวงนครเขื่อนขันธ์
ในครั้งนั้นหลวงแพ่งมีหน้าที่ดูแลการจับจองที่ดินทำกินและเก็บค่าจับจองจากราษฎร แต่หลังจากลงทุนได้สักพักก็ประสบปัญหาด้านการเงินเพราะต้องใช้เงินทุนจำนวนมาก ทำให้ขุดไม่สำเร็จ
การใช้พื้นที่

ตลาดหลวงแพ่งตั้งอยู่บริเวณสามแยกที่คลองประเวศบุรีรมย์ตัดกับคลองหลวงแพ่ง ในอดีตตลาดแห่งนี้รุ่งเรืองมาก เรียกได้ว่ามีร้านค้า 100 ห้องก็เต็มทุกห้อง ค้าขายของกินของใช้ ร้านทองในย่านนี้มีมากกว่า 10 ร้าน มีเรือมาจอดเทียบฝั่งคึกคักทั้งกลางวันและกลางคืน แต่ปัจจุบันมีร้านค้าเปิดอยู่ไม่กี่คูหา
คลองกระแชง

คลองกระแชง (ไทย: Khlong Krachaeng เป็น ตำบล และชุมชนใน อำเภอเมืองเพชรบุรี จังหวัดเพชรบุรี ประเทศไทย
ประวัติ

ชื่อ คลองกระแชง แปลว่า "คลองของกระแชง" ซึ่งคลองกระแชงไม่ใช่ชื่อคลอง แต่เป็นชื่อของทางเดินและชุมชนที่ตั้งอยู่ฝั่งตะวันตกของ แม่น้ำเพชรบุรี ในพื้นที่อำเภอเมืองเพชรบุรี
คำว่า "กระแชง" หมายถึง หลังคาเรือที่ทำจากไม้ไผ่ ชุมชนนี้จึงตั้งชื่อตามผลิตภัณฑ์ กระแชง ที่พวกเขาผลิต หลังจากนั้นชื่อของทางเดินจึงถูกตั้งขึ้น คลองกระแชงยังเป็นชื่อเก่าของอำเภอเมืองเพชรบุรี
ภูมิศาสตร์

คลองกระแชงมีพื้นที่รวม 2 ตารางกิโลเมตร (0.77 ตารางไมล์) ด้านตะวันออกของพื้นที่เป็นที่ต่ำตามแนวริมแม่น้ำ ทางเหนือเป็นเนินเขาของเขาพนมรุ้ง และทางตะวันตกเป็นเนินเขาของเขาสะโน หรือเขาหมายสวรรค์ ซึ่งเป็นสถานที่ตั้งของ พระนครคีรี แลนด์มาร์คทางประวัติศาสตร์ของจังหวัดเพชรบุรี
การบริหาร

คลองกระแชงอยู่ภายใต้การบริหารของ เทศบาลเมืองเพชรบุรี รวมถึง ตำบลท่าราบ ที่อยู่ใกล้เคียง
สภาพสังคม

คลองกระแชงในปัจจุบันถือเป็นชุมชนริมน้ำแบบดั้งเดิม คล้ายกับ ชุมชนริมน้ำจันทบูร ใน จังหวัดจันทบุรี บาง วัด และอาคารหลายแห่งยังคงความงดงามตามแบบเก่า ซึ่งสะท้อนให้เห็นถึงวิถีชีวิตและความภูมิใจของคนเพชรบุรีในอดีต รวมถึงถนนและกำแพงที่ประดับด้วยกราฟฟิตีสวยงาม
นอกจากนี้ แม่น้ำเพชรบุรีที่ไหลผ่านพื้นที่นี้ยังเป็นแหล่งโบราณวัตถุหลายชิ้น ซึ่งมีอายุจากยุคต่าง ๆ บางชิ้นเป็นวัตถุศักดิ์สิทธิ์ โดยโบราณวัตถุที่เก่าที่สุดคือหม้อสำริดที่ผลิตในยุค ทวารวดี (ประมาณ 1,500 ปีที่แล้ว) ลวดลายบนหม้อเป็นลวดลายโบราณ เช่น ลายเพชรและลายมุดหวายซึ่งเป็นลวดลายที่นิยมในยุคทวารวดี บางชิ้นเป็นภาชนะสำหรับ น้ำตาลมะพร้าว ซึ่งเป็นสินค้าดีของเพชรบุรีจนถึงปัจจุบัน ภาชนะน้ำตาลเหล่านี้หายไปเมื่อมีการขนส่งทางรถไฟมาที่เพชรบุรีในสมัย รัชกาลที่ 5
คอพอก

| Goitre |
| --- | --- |
ชื่ออื่น: Goiter

Diffuse hyperplasia of the thyroid
สาขาวิชา: Endocrinology
คอพอก (อังกฤษ: goitre) คือภาวะที่ต่อมไทรอยด์มีขนาดใหญ่กว่าปกติ เห็นเป็นก้อนโตที่คอ อาจพบร่วมกับการทำงานผิดปกติของต่อมไทรอยด์ได้
90% ของผู้ป่วยคอพอกทั่วโลกเกิดจากการขาดไอโอดีน ส่วนใหญ่เป็นการโตแบบไม่เป็นมะเร็ง
แหล่งข้อมูลอื่น

| --- | --- |
การจำแนกโรค: DICD-10: E01-E05 ICD-9-CM: 240.9 MeSH: D006042 DiseasesDB: 5332
ทรัพยากรภายนอก: MedlinePlus: 001178
คลองเปร็ง

คลองเปร็ง เป็นคลองที่เชื่อมระหว่างคลองประเวศบุรีรมย์ผ่านคลองนครเนื่องเขตถึงคลองบางขนาก (คลองแสนแสบ) ในจังหวัดฉะเชิงเทรา มีระยะทาง 448 เส้น หรือ 19.52 กิโลเมตร  ในอดีตเป็นพื้นที่ลุ่มน้ำที่มีต้นเปร็งขึ้นอยู่ทั้ง 2 ฝั่งคลองเป็นจำนวนมาก จึงเรียกคลองนี้ว่า "คลองเปร็ง"
ประวัติ

คลองเปร็งเริ่มขุดเมื่อ พ.ศ. 2429 แล้วเสร็จใน พ.ศ. 2431 มีวัตถุประสงค์ในการขุดเพื่อระบายน้ำจืดจากคลองบางขนากมาไล่น้ำเค็มออกจากคลองประเวศบุรีรมย์ในฤดูแล้ง เนื่องจากเกิดความเสียหายต่อพืชผลในพื้นที่บริเวณคลองประเวศบุรีรมย์ จนทำให้มีผู้อพยพออกจากบริเวณคลองประเวศบุรีรมย์จำนวนมาก โดยเป็นที่ดินที่เช่าจากนายทุนและผู้มีบรรดาศักดิ์ ทำให้เกิดการอพยพไปยังที่อุดมสมบูรณ์กว่า เมื่อมีการขุดคลองเปร็งจึงได้รับความสนใจในการพัฒนาที่ดิน โดยเจ้าพระยาสุรวงษ์ไวยวัฒน์ (วร บุนนาค) ได้ลงทุนขุดคลองและแบ่งที่ดินออกขายให้ราษฎร แต่การลงทุนขุดต้องใช้เงินจำนวนมาก จึงได้ยืมเงินจากหลวง แต่ก็มิได้ดำเนินการคืนเงิน ทำให้ต้องทูลเกล้าฯ ถวายที่ดินฝั่งตะวันตกของคลองเปร็งแทนเงินที่ยืมไป ต่อมาที่ดินส่วนนี้ได้ตกเป็นของพระเจ้าลูกยาเธอ พระเจ้าลูกเธอ ให้เป็นกรรมสิทธิ์ที่ดินเนื้อที่ 19,357 ไร่
เดิมทีจะขุดคลองเปร็งจากคลองบางขนากถึงคลองสำโรง ยาวประมาณ 40 กิโลเมตร แต่เนื่องจากการเสียชีวิตของเจ้าพระยาสุรวงษ์ไวยวัฒน์ (วร บุนนาค) ทำให้ขุดคลองได้เพียง 20 กิโลเมตรจากคลองบางขนากถึงคลองประเวศบุรีรมย์
นอกจากนั้นหลวงแพ่ง กรมการเมืองนครเขื่อนขันธ์ ยังเป็นผู้ดูแลในการขุดคลองเปร็งด้วย แต่ภายหลังประสบปัญหาด้านการเงิน ได้หลบหนีจากพื้นที่เพื่อหนีภาระหนี้สินที่นำเงินค่าจองที่นาของรัฐในคลองเปร็งมาใช้
การใช้พื้นที่

ริมคลองเปร็งเป็นที่ตั้งของมัสยิดมู่รอกี้บุ้ลอิสลาม (ลาดน้ำขาว) มัสยิดอัลวารุ้ลอิสลาม (สมอเซ) มัสยิดเราะห์มาตุ้ลอิสลาม และวัดเปร็งไพบูลย์ธัญญาหาร ชาวบ้านริมคลองเปร็งประกอบอาชีพทำนาและเลี้ยงสัตว์น้ำเป็นอาชีพหลัก ทำงานหัตถกรรมเป็นอาชีพเสริม โดยมีก๋วยเตี๋ยวโบราณและขนมโบราณเป็นสินค้าที่ขึ้นชื่อ
สมาชิกสภาผู้แทนราษฎรจังหวัดลำพูน

| เขตเลือกตั้งสมาชิกสภาผู้แทนราษฎร |
| --- | --- |
จังหวัดลำพูน
เขตเลือกตั้งในปัจจุบัน
จำนวนเขต: 2
คะแนนเสียง: 103,393 (ก้าวไกล) 75,378 (เพื่อไทย)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ประชาชน (1) เพื่อไทย (1)
สมาชิกสภาผู้แทนราษฎร: ดูในบทความ
จังหวัดลำพูน มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดลำพูนมีสมาชิกสภาผู้แทนราษฎรคนแรก คือ เจ้าบุญมี ตุงคนาคร
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายมนตรี ด่านไพบูลย์
สมาชิกสภาผู้แทนราษฎรสตรีคนแรกของจังหวัดลำพูน คือ นางสาวอาภาภรณ์ พุทธปวน (จากการเลือกตั้ง พ.ศ. 2544)
ตระกูลการเมืองที่ได้รับเลือกตั้งมากที่สุด คือ
วงศ์วรรณ (2 คน) ได้แก่ นายสังวาลย์ วงศ์วรรณ และนายอนุสรณ์ วงศ์วรรณ
มณีรัตน์ (2 คน) ได้แก่ นายสถาพร มณีรัตน์ และนายรังสรรค์ มณีรัตน์
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | เจ้าบุญมี ตุงคนาคร |
| ชุดที่ 2 | พ.ศ. 2480 | เจ้าบุญมี ตุงคนาคร |
| ชุดที่ 3 | พ.ศ. 2481 | เจ้าวรทัศน์ ณ ลำพูน |
| ชุดที่ 4 | มกราคม พ.ศ. 2489 | เจ้าบุญมี ตุงคนาคร |
| ชุดที่ 4 | สิงหาคม พ.ศ. 2489 | นายสม ชุตินันท์ (เลือกตั้งเพิ่มเติม) |
| ชุดที่ 5 | พ.ศ. 2491 | นายชัยวัธน์ อินทะพันธ์ |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | นายชัยวัธน์ อินทะพันธ์ |
รายนามสมาชิกสภาผู้แทนราษฎรแบบแบ่งเขต > ชุดที่ 8–14; พ.ศ. 2500–2526

บทความหลัก: จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522, และ จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | เจ้าวรทัศน์ ณ ลำพูน | เจ้าบุญมี ตุงคนาคร |
| ชุดที่ 9 | ธันวาคม พ.ศ. 2500 | นายบุญศรี ปรีคำ | เจ้าบุญมี ตุงคนาคร |
| ชุดที่ 10 | พ.ศ. 2512 | นายสันติ์ เทพมณี | เจ้าบุญมี ตุงคนาคร |
| ชุดที่ 11 | พ.ศ. 2518 | นายสันติ์ เทพมณี | นายสมาน ชมภูเทพ |
| ชุดที่ 12 | พ.ศ. 2519 | นายสันติ์ เทพมณี | นายสมาน ชมภูเทพ |
| ชุดที่ 13 | พ.ศ. 2522 | นายมนตรี ด่านไพบูลย์ | นายสมาน ชมภูเทพ |
| ชุดที่ 14 | พ.ศ. 2526 | นายมนตรี ด่านไพบูลย์ | นายสมาน ชมภูเทพ |
รายนามสมาชิกสภาผู้แทนราษฎรแบบแบ่งเขต > ชุดที่ 15–20; พ.ศ. 2529–2539

บทความหลัก: จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, และ จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 | เขตเลือกตั้งที่ 1 |
| ชุดที่ 15 | พ.ศ. 2529 | นายมนตรี ด่านไพบูลย์ | นายจริญญา พึ่งแสง | นายประเทือง ปานลักษณ์ |
| ชุดที่ 16 | พ.ศ. 2531 | นายมนตรี ด่านไพบูลย์ | นายสมาน ชมภูเทพ (ลาออก) | นายสังวาลย์ วงศ์วรรณ |
| ชุดที่ 16 | พ.ศ. 2531 | นายมนตรี ด่านไพบูลย์ | นายอนุสรณ์ วงศ์วรรณ (แทนนายสมาน) | นายสังวาลย์ วงศ์วรรณ |
| ชุดที่ 17 | มีนาคม พ.ศ. 2535 | นายมนตรี ด่านไพบูลย์ | นายสมาน ชมภูเทพ | นายอนุสรณ์ วงศ์วรรณ |
| ชุดที่ 18 | กันยายน พ.ศ. 2535 | นายมนตรี ด่านไพบูลย์ | นายสมาน ชมภูเทพ | นายประเทือง ปานลักษณ์ |
| ชุดที่ 19 | พ.ศ. 2538 | นายมนตรี ด่านไพบูลย์ | นายธัญ การวัฒนาศิริกุล | นายประเทือง ปานลักษณ์ |
| ชุดที่ 20 | พ.ศ. 2539 | นายมนตรี ด่านไพบูลย์ | นายธัญ การวัฒนาศิริกุล | นายอนุสรณ์ วงศ์วรรณ |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
1: นางสาวอาภาภรณ์ พุทธปวน
2: นายสงวน พงษ์มณี
| 3 | นายทรงชัย วงศ์สวัสดิ์ | นายสถาพร มณีรัตน์ |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| 0 | 1 | 2 |
| --- | --- | --- |
เขต: ชุดที่ 23 พ.ศ. 2550
| 1 | นายอนุสรณ์ วงศ์วรรณ   (ถูกตัดสิทธิ์ทางการเมือง 5 ปี) | นายขยัน วิพรหมชัย   (แทนนายอนุสรณ์) |
1: นายสถาพร มณีรัตน์
1: นายสงวน พงษ์มณี
รายนามสมาชิกสภาผู้แทนราษฎรแบบแบ่งเขต > ชุดที่ 24–26; พ.ศ. 2554–2566

บทความหลัก: จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554, จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, และ จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 2 |
| ชุดที่ 24 | พ.ศ. 2554 | นายสงวน พงษ์มณี | นายสถาพร มณีรัตน์ (เสียชีวิต) |
| ชุดที่ 24 | พ.ศ. 2554 | นายสงวน พงษ์มณี | นายรังสรรค์ มณีรัตน์   (แทนนายสถาพร) |
| ชุดที่ 25 | พ.ศ. 2562 | นายสงวน พงษ์มณี | นายรังสรรค์ มณีรัตน์ |
| ชุดที่ 26 | พ.ศ. 2566 | นายวิทวิสิทธิ์ ปันสวนปลูก | นายรังสรรค์ มณีรัตน์ |
รูปภาพ

เจ้าบุญมี ตุงคนาคร
เจ้าวรทัศน์ ณ ลำพูน
นายประเทือง ปานลักษณ์
นายทรงชัย วงศ์สวัสดิ์
นายสงวน พงษ์มณี
นายสถาพร มณีรัตน์
นายขยัน วิพรหมชัย
ผู้ดำรงตำแหน่ง/เคยดำรงตำแหน่งสมาชิกสภาผู้แทนราษฎรจังหวัดลำพูนที่ยังมีชีวิตอยู่

สังวาลย์ วงศ์วรรณ เกิด 1 มกราคม พ.ศ. 2469 (98 ปี)
ธัญ การวัฒนาศิริกุล เกิด 20 มกราคม พ.ศ. 2486 (81 ปี)
สงวน พงษ์มณี เกิด 2 มกราคม พ.ศ. 2487 (80 ปี)
อนุสรณ์ วงศ์วรรณ เกิด 7 มกราคม พ.ศ. 2495 (72 ปี)
มนตรี ด่านไพบูลย์ เกิด 24 ธันวาคม พ.ศ. 2495 (71 ปี)
ทรงชัย วงศ์สวัสดิ์ เกิด 31 สิงหาคม พ.ศ. 2497 (70 ปี)
ขยัน วิพรหมชัย เกิด 11 เมษายน พ.ศ. 2503 (64 ปี)
อาภาภรณ์ พุทธปวน เกิด 9 ธันวาคม พ.ศ. 2515 (52 ปี)
รังสรรค์ มณีรัตน์ เกิด 28 สิงหาคม พ.ศ. 2518 (49 ปี)
วิทวิสิทธิ์ ปันสวนปลูก เกิด 28 กันยายน พ.ศ. 2520 (47 ปี)
แหล่งข้อมูลอื่น

คณะกรรมการการเลือกตั้งจังหวัดลำพูน เก็บถาวร 2014-01-29 ที่ เวย์แบ็กแมชชีน
| ด ค กจังหวัดลำพูนในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2533  เขต 1 2552  เขต 2 2555 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
ความไม่สงบในอาเจะฮ์

ความไม่สงบในอาเจะฮ์ หรือชื่อทางการโดยรัฐบาลอินโดนีเซียคือ การกบฏในจังหวัดอาเจะฮ์ (อินโดนีเซีย: Pemberontakan di Aceh) เป็นความขัดแย้งที่ขบวนการปลดปล่อยอาเจะฮ์ (GAM) นำการต่อสู้ในระหว่างปี 1976 ถึง 2005 โดยมีเป้าหมายในการประกาศเอกราชให้กับอาเจะฮ์เป็นอิสระจากประเทศอินโดนีเซีย หลังการโจมตีทางยุทธการอย่างหนักในปี 2003 ประกอบกับเหตุแผ่นดินไหวในมหาสมุทรอินเดียในปี 2004 ได้นำไปสู่ข้อตกลงสันติภาพและสิ้นสุดความไม่สงบลงอย่างเป็นทางการในปี 2005
ข้อตกลงสันติภาพบรรลุผลในปี 2005 ถือเป็นการสิ้นสุดสงครามยาวนาน 29 ปี อินโดนีเซียยุคหลังซูฮาร์โตเข้าสู่การปฏิรูปประชาธิปไตยเสรีนิยม ประกอบกับการปรับเปลี่ยนภายในกองทัพ ช่วยให้บรรยากาศเหมาะสมขึ้นกับการเจรจาสันติภาพ ประธานาธิบดี ซูซีโล บัมบัง ยูโดโยโน ซึ่งพึ่งได้รับเลือกตั้งมา มีบทบาทอย่างมากในการเจรจาสันติภาพนี้ การเจรจาสันติภาพนี้ได้รับการสนับสนุนโดยโครงการบริหารจัดการวิกฤต และอดีตประธานาธิบดีฟินแลนด์ มาร์ทที อาทีซารี เป็นผู้นำการเจรจา ข้อตกลงสันติภาพลงนามในวันที่ 15 สิงหาคม 2005 ที่เฮลซิงกิ ประเทศฟินแลนด์ โดยมีใจความมอบสถานะการปกครองตนเองให้แก่จังหวัดอาเจะฮ์, ให้ถอนกำลังทหารอินโดนีเซียที่ไม่ใช่คนอาเจะฮ์ออก เหลือทหารอินโดนีเซียประจำในอาเจะฮ์เพียง 25,000 นาย แลกกับการสลายตัวของกองกำลังปลดปล่อยอาเจะฮ์ และให้มีการจัดการเลือกตั้งท้องถิ่นขึ้นในอาเจะฮ์ ซึ่งมีขึ้นในปี 2006
ภูมิหลัง

อาเจะฮ์มีความแตกต่างทั้งทางประวัติศาสตร์และวัฒนธรรมจากที่เหลือของอินโดนีเซีย ในอาเจะฮ์นั้น การปฏิบัติศาสนาอิสลามเป็นรูปแบบที่อนุรักษนิยมมากกว่า และนโยบายซึ่งโดยทั่วไปมีลักษณะเป็นโลกวิสัยชองซูฮาร์โต ในระบบระเบียบใหม่ (1965–1998) ไม่ได้รับความนิยมสูงเป็นพิเศษในอาเจะฮ์ โดยถูกมองว่าเป็นนโยบายจากรัฐบาลที่พยายามสนับสนุนวัฒนธรรมอินโดนีเซียหลักกลาง นอกจากนี้ ด้วยตำแหน่งที่ตั้งของอาเจะฮ์ซึ่งอยู่ปลายตอนเหนือของประเทศอินโดนีเซียทำให้เกิดความรู้สึกไปทั่วว่าผู้นำในจาการ์ตาที่อยู่ห่างออกไปนั้นไม่ได้เข้าใจปัญหาของอาเจะฮ์ รวมถึงไม่มีความใส่ใจหรือเห็นใจต่อความต้องการและวัฒนธรรมประเพณีของอาเจะฮ์
ที่ตั้งของจังหวัดอาเจะฮ์ในประเทศอินโดนีเซีย
ปากานี

| --- | --- |
ประเภท: ธุรกิจเอกชน
อุตสาหกรรม: ยานยนต์
ก่อตั้ง: พ.ศ. 2535 
ผู้ก่อตั้ง: โฮราซิโอ ปากานี่
สำนักงานใหญ่: ประเทศอิตาลี 
พื้นที่ให้บริการ: ทั่วโลก
บุคลากรหลัก: โฮราซิโอ ปากานี่  ซีอีโอ/ประธานบริษัท
ผลิตภัณฑ์: รถยนต์
รายได้: 150,069,420 ยูโร (พ.ศ. 2566) 
พนักงาน: 162 (พ.ศ. 2566) 
เว็บไซต์: Pagani.com
ปากานี่ ออโต้โมบิล เอส.พี.เอ. (อิตาลี: Pagani) คือ บริษัทรถสปอร์ตสัญชาติ อิตาลี และผู้ผลิต คาร์บอนไฟเบอร์ บริษัทก่อตั้งขึ้นในปี 1992 โดย โฮราซิโอ ปากานี่ และมีฐานการผลิตอยู่ที่ ซาน เซซาลีโอ ซูล พานาโร ใกล้กับเมือง โมเนดา อิตาลี
โฮราซิโอ ปากานี่ ผู้ที่ทำงานใน แผนกการจัดการวัสดุ ของบริษัทลัมโบร์กีนี ในปี 1988 โฮราชิโอ ปากานี่ ได้เป็นหัวหน้าห้องวิจัย และได้จัดตั้งชื่อห้องวิจัยใหม่นี้ว่า "ปากานี่" จนต่อมา ในปี 1992 ปากานี่ ก็ได้ลาออกจากบริษัท แล้วไปก่อตั้งบริษัทของตัวเองโดยใช้ชื่อว่า "มาเดนา ดีไซด์" โดยตัวของโฮราชิโอเอง ซึ่งเป็นวิศวกรเครื่องกลมาก่อน ก็ทำหน้าที่เป็นทั้งเจ้าของนามยี่ห้อรถยนต์ปากานี่ และเป็นวิศวกรของรถยนต์แต่ละคันด้วย ต่อมาบริษัทเมอร์เซเดส-เบนซ์ ก็ได้ตอบรับความร่วมมือด้านเครื่องยนต์ V12 ทำให้เครื่องยนต์ของปากานี่ เป็นเครื่องยนต์ V12 ของ เมอร์เซเดส ทั้งหมด ปัจจุบันบริษัทปากานี่ จำหน่ายแต่ รถสปอร์ต ในราคาที่สูงมาก และผลิตออกสู่ตลาดน้อยมาก เน้นเจาะตลาดลูกค้าเฉพาะบางกลุ่มเท่านั้น